kardosdrur/scandi-wiki huggingface dataset:
Poppenbøl

Poppenbøl (dansk) eller Poppenbüll (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er ligger cirka 12 km nordvest for Tønning og 10 km nordøst for Sankt Peter-Ording på halvøen Ejdersted i det sydvestlige Sydslesvig.

Kommunen samarbejder på administrativt plan med andre kommuner på Ejdersted i Ejdersted kommunefælleskab (Amt Eiderstedt).

Eksterne henvisninger 
Slesvigske stednavne

Noter 

Ejdersted
Byer i Kreis Nordfriesland
Byer i Slesvig-Holsten
Bygherrerådgiver

En bygherrerådgiver er en person der hjælper bygherren med nedenstående punkter. 

 Idéoplæg
 Byggeprogram
 Valg af rådgivere
 Projektering
 Valg af entreprenør(er)
 Udførelse
 Processtyring 
 Overvågning af økonomien

Det er blevet mere normalt at både private og offentlige virksomheder bruger bygherrerådgivere, når de skal bygge. Bygherrerådgiveren kan tjene sit eget honorar hjem ved at have styr på aftaler og processerne.

Byggeri
Byggebranche
Stillingsbetegnelser
Flensburg Galerie

Flensburg Galerie er et indkøbscenter i Flensborgs centrum. Hovedindgangen ligger direkte ved Flensborgs gågade Holmen og ved Søndertorvet. Den anden indgang befinder sig i Angelbogade/Angelburger Straße. Indkøbscentret indeholder 80 butikker i tre etager og desuden også byens tyske bibliotek, en aftenskole for voksne samt offentlige kontorer. Der er i tilknytning til centret en parkeringskælder med 250 pladser, og der er yderligere cirka 1000 pladser i umiddelbar nærhed af centret. Det ejes af investeringsselskabet Trigon Invest.

Eksterne henvisninger
 Flensburg Galerie 

Indkøbscentre i Flensborg
Josh Dubovie

Josh James Dubovie (født 27. november 1990) er en britisk sanger. Han repræsenterede Storbritannien i Eurovision Song Contest 2010 i Oslo, Norge, med sangen "That Sounds Good to Me" skrevet af Stock Aitken Waterman, Mike Stock og Pete Waterman. Sangen kom på en sidsteplads i finalen.

Musikere fra Storbritannien
Storbritanniens Eurovision Song Contest-deltagere
Deltagere ved Eurovision Song Contest 2010
Citti-Park

Citti-Park er en kæde af indkøbscentre i Tyskland. Det er varehus-kæden CITTI der ejer og driver centrene, som også indeholder flere andre butikker.

Citti-Park Flensborg 
20 butikker og 1000 p-pladser:
 CITTI
 Findus Bücher
 McDonalds 
 Media Markt
 Nord-Ostsee Sparkasse

Citti-Park Kiel 
89 butikker og 3250 p-pladser:
 ALDI 
 Bonita 
 CITTI
 Deichmann 
 Esprit 
 Hennes & Mauritz 
 Hunkemöller
 Intersport
 Jack & Jones
 McDonalds
 Media Markt 
 NewYorker
 Noa Noa
 Pandora
 Toys "R" Us
 Vero Moda

Citti-Park Lübeck 
53 butikker og 2150 p-pladser:
 ALDI
 Bonita
 Burger King
 CITTI
 Findus Bücher
 Intersport
 Media Markt
 Toys "R" Us

Citti-Park Rostock 
12 butikker og 1000 p-pladser:
 ALDI
 CITTI

Citti-Park Stralsund Ostsee-Center 
16 butikker og 800 p-pladser:
 famila
 kik
 Lidl
 Medi Max

Citti-Park Stralsund Strelapark 
52 butikker og 1500 p-pladser:
 Bonita
 CITTI
 Intersport
 McDonalds
 Media Markt
 Mister Minit
 NewYorker

Eksterne henvisninger 

Citti-Park's hjemmeside

Indkøbscentre i Tyskland
Indkøbscentre i Flensborg
Kiel
Lübeck
Rostock
Marselisborghallen

Marselisborghallen er fra 2020 efter ombygning og udvidelse omdøbt til Aarhus Atletik- og Løbeakademi. Det er en idrætshal i den sydlige del af Aarhus. Den benyttes af idrætsforeningen Aarhus 1900 A/M, især til atletik. Hallen ligger på Havreballe Skovvej 11 mellem Tivoli Friheden og Atletion.

Med sine 78 x 24 meter har Marselisborghallen en længde, så man kan træne og konkurrere i 60 meter løb, længde-, højde-, stang- og trespring samt kuglestød. Der er efter ombygningen etableret et mindre antal tilskuerpladser på 1-sal i hallen, ligesom der er tilbygget en mindre multisal.  Offentligheden har adgang til den, men brug af hallen kræver en leje- eller brugsaftale. Hallen udlejes også ind imellem til events, udstillinger og messer. Udlejning til ikke sportslige aktiviteter styres af Tivoli FRIHEDEN.

Eksterne kilder/henvisninger 
 Aarhus 1900: Marselisborghallens åbningstider mv. 

Idrætsanlæg i Aarhus
Idrætshaller i Danmark
Atletikhaller i Danmark
Mette Cornelius

Mette Cornelius (født 12. juni 1981) er studievært for Superligaen på Canal 9. Hun har tidligere været journalist og producer på P3-programmet Sport på 3’eren og vært på TV3 for Onside, hvor hun var ansat fra 2007, til hun i 2010 skiftede til Canal 9. I dag er Mette Cornelius både vært for Superligaen og på landskampene for Discovery Networks. Hun har også været med til at dække OL for Discovery som studievært. 

Privat blev hun i 2010 gift med Jes Mortensen, og sammen har parret en søn og en datter.

Referencer 

Journalister fra Danmark
She's Out of My Life

"She's Out of My Life" er en sang fra den afdøde amerikanske popsanger Michael Jackson fra hans album Off the Wall. Sangen er skrevet af Tom Bahler i 1979. Sangen er også inkluderet på opsamlingsalbummet HIStory fra 1995.

Sange af Michael Jackson
Sange fra 1980
CITTI

CITTI er en varehuskæde fra Tyskland, der ejes og drives af detailvirksomheden Bartels-Langness. De har over 80.000 varenumre og handler primært med dagligvarer, men også flere nonfood-varer. Især mange sønderjyder kender varehuset i Flensborg særdeles godt. Der er dog også gode penge at spare, da momssatsen på dagligvarer kun er 7% i Tyskland.

Se også
 Citti-Park

Eksterne henvisninger
 CITTIs danske hjemmeside

Hypermarkedskæder
Detailvirksomheder fra Tyskland
Kildevældsskolen

Kildevældsskolen er en kommuneskole på Bellmansgade på Østerbro i København. Den er fra 1982 en sammenlægning af Vognmandsmarkens Skole og Bryggervangens Skole.

Skolen består af flere bygninger. De to store bygninger blev bygget da skolerne startede i 1912 (den gamle Vognmandsmarken Skole) og i 1919 (den gamle Bryggervangen Skole). Vognmandsmarken Skole blev tegnet af Hans Wright. 2005 blev 10. klasse centret bygget. Skolen har en stor multihal, til idræt, teater og musical m.m.

Skolen har i dag 0-10. klassetrin og mellem 2-4 spor. Skoleleder er Anne Marker og formand for skolebestyrelsen er Mette Mertz. Skolen har ca. 65-70 lærere.

Skolen under besættelsen 1940-45 
Den 9. april 1940 blev Vognmandsmarken Skole beslaglagt af den tyske besættelsesmagt, men blev hurtigt rømmet igen. Eleverne blev under tiden undervist på Bryggervangens Skole. Den 11. august blev skolen igen beslaglagt, og eleverne blev atter sendt til Bryggervangens Skole, indtil denne også blev beslaglagt den 5. oktober 1943, hvorefter eleverne flyttedes til Vibenhus og Strandvejsskolen, mens Vognmandsmarkens elever kom til Klostervængets Skole. Efter besættelsen blev Vognmandsmarken Skole benyttet til lazaret, indtil den blev rømmet den 1. september 1945 og igen blev skole. Eleverne flyttede tilbage sammen med eleverne fra Strandvejsskolen, som var blevet beslaglagt den 23. marts 1945.

På skolen findes to mindetavler for ni tidligere elever som satte livet til under modstandskampen.

Gamle elever 
 Dirch Passer, skuespiller. (Bryggervangen Skole)
 Leif Petersen, dramatiker og forfatter. (Vognmandsmarken Skole og Bryggervangen Skole)
 Colette Brix, politiker (Vognmandsmarkens Skole)
 Youssef Toutouh, fodboldspiller (Kildevældsskolen)
 Astrid Glenner-Frandsen, sprinter (Kildevældsskolen)

Referencer

Eksterne henvisninger 

 Kildevældsskolens hjemmeside 

Østerbro
Folkeskoler i Københavns Kommune
Etableret i 1982
Etableret i 1919
Etableret i 1912
Danmark under 2. verdenskrig
Russervin

 
Russervin (Cissus antarctica), også skrevet Russer-Vin, er en stedsegrøn lian med tvedelte slyngtråde. Planten indeholder en række stoffer, som gør den brugbar som naturmedicin.

Beskrivelse 
Barken er først lysegrøn og håret, men senere bliver den rødbrun og stadig hårklædt. Gamle grene får en grålig bark, som sprækker op i lange strimler. Knopperne er spredtstillede, ægformede og olivengrønne. Bladene er hele og ovale med tydelig spids og tandet rand. Oversiden er blank og mørkegrøn, mens undersiden er rustbrun med brune ribber. Blomstringen foregår fra forår til efterår (i Australien: september-marts), hvor man finder blomsterne samlet i små, kompakte stande overfor bladene. Blomsterne er regelmæssige, men ganske små, og gulligt-hvide. Frugterne er kuglerunde, blåsorte bær med få frø.

Rodsystemet er kraftigt og højtliggende.

Højde x bredde og årlig tilvækst: 5,00 x 2,00 m (50 x 20 cm/år).

Hjemsted 
Arten er udbredt i det sydøstlige Australien (New South Wales og Queensland), hvor den vokser i skygge og halvskygge på fugtig, men veldrænet, humusrig jord. Den findes i skovbryn, krat og lysninger i de tempererede regnskove.

I Capertreedalen i delstaten New South Wales vokser arten i tør regnskov, domineret af Backhousia myrtifolia og i øvrigt sammen med bl.a. Adiantum aethiopicum (en art af venushår), ampelhirse, Asplenium flabellifolium (en art af radeløv), australsk mølplante, australsk viol, bølgebladet klæbefrø, Clematis glycinoides, Galium propinquum, Melaleuca styphelioides (en art af Tetræ-slægten), Poa sieberiana, rustfigen, Solanum prinophyllum og seglbregne

Note 

Stueplanter
Lianer
Cissus
Media Markt

Media Markt er en kæde af elektronikforretninger. Den har hovedsæde i Tyskland, men opererer også i andre lande.

Kæden blev grundlagt i 1979 og ejes af Metro AG. Idéen var et skabe et elekronikvarehus i modsætning til de daværende småforretninger og postordrefirmaer. Det første varehus åbnede 29. november 1979 i Euro-Industriepark i München. Allerede i 1985 var der ni flere bare omkring München. I 1989 startede så ekspansionen i udlandet, da den første forretning i Frankrig åbnede. Der hedder de dog Saturn, ligesom de i Italien hedder Media World. I dag findes der over 1000 varehuse i hele Europa.

Ich bin doch nicht blöd er firmaets motto, som frit oversat betyder Jeg er altså ikke dum.

Referencer

Eksterne henvisninger 
Media Markt's hjemmeside 

Etableret i 1979
Elektronikkæder
Detailvirksomheder fra Tyskland
Metro AG
Ingolstadt
Coco Austin

Nicole Natalie Austin, (født 17 marts 1979), almindeligvis kendt som Coco Marie, Coco-T, og Coco er en amerikansk skuespillerinde, danser, glamour model og tv-personlighed. Hun er bedst kendt for sin figur og ægteskab med rapperen/skuespilleren Ice-T.

Nicole blev født i Palos Verdes i Californien. Hendes forældre var skuespillere, der mødte hinanden på et filmset i serien Bonanza. Hun har også en lillesøster (Kristy Williams) og en lillebror. Som et lille barn, udtalte hendes bror sin søsters navn forkert, ved at sige "Cole Cole" eller "Co-co" i stedet for "Nicole". Til sidst begyndte familien og vennerne at interessere sig for at kalde Nicole for Coco. Familien flyttede til Albuquerque i New Mexico, da hun var 10. Hun voksede op som en drengepige, og spillede fodbold.

Referencer

Eksterne henvisninger 

 
 

Skuespillere fra Californien
Tv-personligheder fra USA
David Banner

Lavell William Crump (født den 11. april 1974 i Jackson, Mississippi i USA) er en amerikansk rapper, musiker og skuespiller. Han er bedre kendt for sit kunstnernavn David Banner. Dette navn har han tagt fra CBS serien The Incredible Hulk . David Banner er et ret så ukendt navn i Danmark, men han har haft flere store hits i udlandet. Sangen Ain't Got Nothing er muligvis den mest kendte for os i Danmark.

Banner er også en spilbar figur i kampvideospillet Def Jam: Fight for NY fra 2004.

Diskografi 

Album:
 2000: Them Firewater Boyz, Vol. 1
 2003: Mississippi: The Album
 2003: MTA2: Baptized in Dirty Water
 2005: Certified
 2008: The Greatest Story Ever Told

Film

Udmærkelser 
 BET Hip Hop Awards
 2008, Bedste Hip-Hop Video ("Get Like Me") med Chris Brown & Yung Joc
 2008, Bedste producer

 Ozone Awards
 2008, Bedste Rap/R&B Samarbejde ("Get Like Me"), med Chris Brown & Yung Joc

Referencer

Eksterne henvisninger 

 
 
 

Sangere fra USA
Rappere fra USA
Musikproducere fra USA
Nøjsomhed (herregård)

Nøjsomhed er en herregård bygget i 1786 af kammerherre, baron Christian Frederik Knuth til Frederiksdal. Gården ligger i Købelev Sogn, i det tidligere Lollands Nørre Herred, Maribo Amt, nu Lolland Kommune. Hovedbygningen er opført i 1870 af Niels Haj Friis og består af en hovedfløj med en kort gennemgående tværfløj ved hver ende og parken er på 9,5 hektar.

Nøjsomhed Gods er på 533 hektar

Ejer af Nøjsomhed 

 (1786-1798) Christian Frederik baron Knuth
 (1798-1810) Jens Guldborg
 (1810-1853) Hans Guldborg (søn)
 (1853-1856) Max Guldborg (brors søn)
 (1856-1878) Niels Haj Friis
 (1878-1887) Valdemar Smith
 (1887-1902) Enke Fru Friis
 (1902-1914) Carl Aage Schultz
 (1914-1926) Niels Christian Petersen
 (1926-1932) V. Erhard-Frederiksen
 (1932-1936) V. Erhard-Frederiksens dødsbo
 (1936-1992) Svend Rasmussen
 (1992-1994) Svend Rasmussens dødsbo
 (1994-) Henrik Bring Larsen

Ekstern henvisninger 
 Nøjsomhed 
 Godset

Kilder 
 J. P. Trap: Danmark 5.udgave

Herregårde i Lolland Kommune
Herregårde i Maribo Amt
Bubba Sparxxx

Bubba Sparxxx (født Warren Anderson Mathis den 6. marts 1977 i LaGrange i Georgia i USA), er en amerikansk rapper. Han er en af de mest kendte og succerige hvide amerikanske rappere og frontfigur for countryrapgenren. Hans største hit er "Ms New Booty" med The Ying Yang Twins, der toppede med # 7 i USA. Sparxxx er også bemærket for sine hit singler "Back in the Mud", "Ugly" og "Deliverance" med Timbaland og for at opnå succes som en hvid rapper fra det åbne land Syd.

Sparxxx medvirkede som sig selv i kampvideospillet Def Jam: Fight for NY, og Madden NFL 2004.

Bubba har været gæst på alle de store late-night show, herunder Saturday Night Live, The Late Show med David Letterman og The Tonight Show med Jay Leno.

Diskografi

Album 
 Dark Days, Bright Nights (2001)
 Deliverance (2003)
 The Charm (2006)

Singler 
 Ugly (2001)
 Lovely (2002)
 Deliverance (2003)
 Back in the Mud (2003)
 Ms. New Booty (med Ying Yang Twins) (2006)
 Heat It Up (2006)
 I Like It A Lot (2008)

Eksterne henvisninger 

 
 

Rappere fra USA
Coretta Scott King

Coretta Scott King (27. april 1927 i Marion, Alabama, USA – 30. januar 2006 i Playas de Rosarito, Mexico) var en amerikansk menneskerettighedsforkæmper, forfatter og musiker, som var gift med Martin Luther King, Jr..

Hun modtog i 2004 medaljen Kongressens guldmedalje for sit arbejde. Dette er den højeste udmærkelse kongressen i USA uddeler til enkeltpersoner. Medaljen blev tildelt hende sammen med sin afdøde mand.

Privatliv 

Coretta Scott og Martin Luther King, Jr. blev gift den 18 juni 1953, ceremonien blev udført af Martin Jr.'s far, Martin Luther King, Sr.

Sammen fik de fire børn, der alle senere gik i deres forældres fodspor som borgerrettighedsaktivister.
 Yolanda Denise King (17. november 1955 - 15. maj 2007)
 Martin Luther King III (23. oktober, 1957 i Montgomery, Alabama)
 Dexter Scott King (30. januar 1961 i Atlanta, Georgia)
 Bernice Albertine King (28. marts 1963 i Atlanta, Georgia)

Referencer

Eksterne henvisninger 

 King Center Biografi

Personer fra Alabama
Kvindelige forfattere i det 20. århundrede
Kvindernes æresgalleri i USA
Elephant Man

Elephant Man, også kendt som Energy God, (født O'Neil Bryan den 11. september 1975 i Kingston i Jamaica, er en dancehall-musiker.

Bryan's kunstnernavn stammer fra hans store ører, som førte til kaldenavnet Dumbo i sin ungdom. Han startede sin musikalske karriere som medlem af Scare Dem Crew og fortsatte senere som solist. Han blev senere præget af flere varemærker, såsom hans gul-orange farvede hår, hans enestående afdæmpede stemme, og hans sceneoptræden, som omfattede hoppe og løbe, eller selv klatre på scenen rekvisitter og skærme. Hans akustiske varemærke er kendetegnet ved en lys læspen.
Bryan fik sin første internationale anerkendelse, da han og Puma lavede en kontrakt for at bruge hans single "All Out" for sin OL kommercielle kampagne i 2004.
Han indspillede også en sang kaldet "Willie Bounce", der blev vist på flere Mixtapes i begyndelsen af 2006. Det lånte de linjer fra "I Will Survive" af Gloria Gaynor.
For nylig, underskrev Bryan med det New York-baserede pladeselskab Bad Boy Records, og udgav Let's Get Physical den 6. november 2007. Den første single hed "Five-O" og var med Wyclef Jean. Et andet nummer på albummet var med Sean Combs og Busta Rhymes, og det blev produceret af Cipha Lyde og Solitair.

Elephant Man er også en spilbar figur i kampvideospillet Def Jam: Fight for NY fra 2004.

Kontrovers 
Bryan er blevet kritiseret for hans tekster opfordrer til vold mod homoseksuelle mennesker. I 2003 opfordrede den forargrede britiske gruppe LBGT til arrestation og retsforfølgelse af flere dancehall stjerner herunder Elephant Man, Bounty Killer og Beenie Man for overtrædelse af hate crimes vedtægter. I 2004 blev han slettet af MOBO Awards. Siden da har presset fra hans pladeselskab og aftaler med homoseksuelles rettigheds grupper fået ham til at undgå sange med tekster anset for homofobisk vold for at få tilladelse til at optræde i Storbritannien. I 2009, blev hans planlagte optræden i Toronto Caribana festivalen annulleret af lignende årsager.

Diskografi

Album 
 2000: Comin 4 U
 2001: Log On
 2002: Higher Level
 2003: Good 2 Go
 2008: Let's Get Physical

Eksterne henvisninger 

Musikere fra Jamaica
Personer fra Kingston
Joe Budden

Joseph Anthony Budden (født 31. August, 1980) er en amerikansk rapper, født i Spanish Harlem i New York. Han er af puertoricansk afstamning.

Musikkarriere 
Hans første solo-album er selvbetitlet, Joe Budden (2003). Albummet indeholder blandt andet sommerhittet "Pump It Up", der blandt andet var med på soundtracket til 2 Fast 2 Furious.

Fra og med den 21. december 2007 underskrev Joe Budden en officielt bindende pladekontrakt hos pladeselskabet Amalgam Digital. 

Budden er også en spilbar figur kampvideospillet Def Jam: Fight for NY fra 2004.

Fejde med Jay-Z 
På remixet af "Pump It Up" skulle Joe have disset Jay-Z ved at udtale ting som "ingen køber dine album undtagen dig" og "måske er det på tide at studere din underdel", men begge benægter en egentlig fejde.

Buddens primære forbilleder er rapperne The Notorious B.I.G., Tupac Shakur, Too Short og Big Pun. Han finder dog også inspiration i Rakim, Run DMC og LL Cool J's tekster.

Diskografi

Album 
 Joe Budden (2003)
 Mood Muzik: The Worst of Joe Budden (Mixtape, 2003)
 Mood Muzik 2: Can It Get Any Worse? (Mixtape, 2005)
 Album Before The Album (2007)
 Mood Muzik 3: For Better or for Worse (Mixtape, 2007)
 Mood Muzik 3: The Album (2008)
 Padded Room (2009)

Singler 
 2003: "Pump It Up" 2003: "Focus"
 2003: "Clubbin" (med Marques Houston)  2004: "Fire" (med Busta Rhymes) 
 2005: "Gangsta Party" (med Nate Dogg) 2006: "Crazy (remix)" (med Gnarls Barkley)
 2007: "Because Of You (remix)" (med Ne-Yo)  2007: "Star Inside Of Me"
 2008: "Touch & Go"''

Eksterne henvisninger 
 
 

 Joe Budden  on BlogTV 

Rappere fra USA
Afroamerikanere
Personer fra New York
Musikere fra TVT Records
Scott McNeil

Scott McNeil (født den 15. september 1962 i Brisbane i Australien) er en australsk-født canadisk skuespiller. Han bor i øjeblikket i Vancouver i British Columbia i Canada. Han har lagt stemmer til animerede tegnefilm som ReBoot, Beast Wars, Storm Hawks, Dragon Ball Z, Mobile Suit Gundam Wing, InuYasha, Ranma 1/2, Fullmetal Alchemist, og X-Men: Evolution.

Eksterne henvisninger 
 
 A3U Podcast Audio Interview med Scott 

Skuespillere fra Canada
Erick Sermon

Erick Sermon, også kendt som Erick Onassis, (født 25. november 1968) er en amerikansk rapper, musiker og producer. 

Sermon er bedst kendt som halvdelen af hiphopgruppen EPMD fra slutningen af 1980'erne til starten 1990'erne og for hans produktionsarbejde. Han bor i øjeblikket i Hauppauge, New York i USA.

"The Green Eyed Bandit", som han også kaldes har også lavet flere solo-indspilninger og albums. Sermon er også en spilbar figur i kampvideospillet Def Jam: Fight for NY fra 2004. 

Rappere fra USA
AFAG

AFAG (≈ Allgemeine Flensburger Autobusgesellschaft) er et trafikselskab, der fra 1925 og op til 2017 har stået for en del af den kollektive bustrafik i Flensborg.  

Trafikselskabet blev etableret i 1925 som andelsvirksomhed. Samme år blev de første to buslinjer åbnet. Linjerne gik fra kredsbanegården og statsbanegården til Fredshøj. I årene 1926 til 1928 blev aktiviterne udvidet med rutebiltrafik i blandt andet Angel og Egernførde. I 1932 gik andelsvirksomheden konkurs og selskabet måtte genstarte med et nyt virksomhedsmodel. 

Fra 1961 og op til 2017 drev  AFAG bybusser inden for kommunens grænser. AFAGs rutebillinjer i Angel blev derimod salgt til den tyske post. I 1971 dannede AFAG med Flensborgs kommunale værker et trafikfælleskab, hvilket førte til enkelte linjeændringer og tarifharmoniseringer. 1976 fulgte et nyt fælles linjekoncept for hele byen. I 1988 stiftede omådets trafikselskaber et nyt trafikforbund både for byen Flensborg og Slesvig-Flensborg kreds (Verkehrsgemeinschaft Schleswig-Flensburg). 1996 åbnedes den nye centrale busstation ved Søndergaardender. I 2017 blev bybus-linjerne overtaget af AktivBus.

Eksterne henvisninger
AFAGs hjemmeside 

Trafikselskaber i Tyskland
Virksomheder i Flensborg
Scarface (rapper)

Scarface (født Brad Terrance Jordan den 9. november 1970 i Houston, Texas i USA), er en amerikansk rapper. Scarface startede sin karriere i gruppen Geto Boys men har også været soloartist siden 1991. Han har blandt andet lavet sangene "My Block" og "Smile" (med Tupac Shakur).

Scarface begyndte sin karriere som Akshen (udtales aktion) og lavede soloindspilninger til Lil 'Troy' s Short Stop Records, et lokalt selskab i Houston. Han fortsatte med at underskrive med Rap-A-Lot Records og sluttede sig til gruppe, der tilsammen blev kendt som Geto Boys. Han erstattede et medlem, der havde forladt gruppen, og udgav med dem, deres andet album Grip It! On That Other Level (1989), en meget vellykket LP, der tilegnede gruppen en stor fanbase, på trods af deres voldelige sangtekster, der holde dem fra radio og MTV. Han tog sit kunstnernavn fra filmen Scarface fra 1983.
Albummet Mr. Scarface Is Back var en succes, og Scarface's popularitet begyndte hurtigt at overskygge de øvrige Geto Boys. Scarface forblev i gruppen, samtidig med han frigav en række solo-albums, der holdt ham i den offentlige opfattelse med stigende salg.

I 2008 samarbejdede Scarface med rapperen Tech N9ne på hans album Killer på sangen "Pillow Talkin".

Ud over sin karriere som sangskriver, har Scarface desuden været koordinator og formand for Def Jam South siden 2000, hvor han har fremmet karriere for populære rappere som Ludacris, som han oprindelig underskrev til selskabetn.

Han optrådte i Mike Judge filmen Idiocracy som en alfons ved navn Upgrayedd. Judge brugte også Scarface sang "No Tears" og Geto Boys sang "Still" og "Damn It Feels Good to Be a Gangsta" i sin film Office Space fra 1999.
Han har optrådt i to kampvideospil som sig selv: Def Jam Vendetta og dens efterfølger Def Jam: Fight for NY.

Diskografi 

 Mr. Scarface Is Back (1991)
 The World Is Yours (1993)
 The Diary (1994)
 The Untouchable (1997)
 My Homies (1998)
 The Last of a Dying Breed (2000)
 The Fix (2002)
 Balls and My Word (2003)
 My Homies Part 2 (2006)
 Made (2007)
 Emeritus (2008)
 Deeply Rooted (2015)

Eksterne henvisninger 
 
 
 Scarface Interview på Complex.com

Rappere fra USA